PATVIRTINTA

Varėnos švietimo centro

direktoriaus 2021 m. liepos 5 d.

įsakymu Nr. V-1-40

**VARĖNOS ŠVIETIMO CENTRO**

**PASTATŲ TECHNINĖS PRIEŽIŪROS DARBININKO**

**PAREIGYBĖS** **APRAŠYMAS**

Pareigybės kodas – 7119040

**I SKYRIUS**

**PAREIGYBĖ**

1. Pastatų techninės priežiūrosdarbininkas yra Varėnos švietimo centro (toliau - Centras) - biudžetinės įstaigos darbuotojas, kuriam nebūtinas išsilavinimas ir darbo patirtis.

2. Pareigybės lygis – D.

3. Pareigybės paskirtis – atlikti nesudėtingus pastatų, patalpų ir inžinerinių sistemų, inventoriaus ir darbo priemonių remonto bei gamybos darbus, pastato teritorijos ir aplinkos priežiūra bei tvarkymas.

**II SKYRIUS**

**SPECIALŪS**  **REIKALAVIMAI**  **ŠIAS** **PAREIGAS** **EINANČIAM**  **DARBUOTOJUI**

4. Pastatų techninės priežiūrosdarbininkas turi žinoti ir išmanyti:

4.1. Centro patalpų išdėstymą, paskirtį, teritorijos ribas ir joje esantį inventorių;

4.2. pastatų ir statinių technines savybes;

4.3. einamojo remonto darbų atlikimo terminus, eiliškumą ir tvarką;

4.4. vandentiekio, kanalizacijos, elektros sistemų technologijas ir reikalavimus darbui su jomis;

4.5. darbo priemonių ir įrankių rūšis, jų darbo ir saugojimo tvarką;

4.6. darbuotojų darbų saugos ir sveikatos, priešgaisrinės saugos, elektrosaugos, higienos reikalavimus.

4.7. mokėti saugiai naudotis dirbant su elektriniais ir rankiniais metalo, medienos bei kitais darbo įrankiais bei priemonėmis.

5. Pastatų techninės priežiūrosdarbininkas turi būti atsakingas ir pareigingas, kokybiškai atlikti pavestus darbus, bendrauti ir bendradarbiauti su kitais bendruomenės nariais.

6. Pastatų techninės priežiūros darbininkas privalo vadovautis:

6.1. Lietuvos Respublikos įstatymais ir poįstatyminiais aktais;

6.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

6.3. darbo tvarkos taisyklėmis;

6.4. šiuo pareigybės aprašymu;

6.5. kitais Centro vidaus dokumentais (įsakymais, nurodymais, taisyklėmis ir pan.).

**III SKYRIUS**

**PASTATŲ TECHNINĖS PRIEŽIŪROS DARBININKO PAREIGAS**

**EINANČIO DARBUOTOJO FUNKCIJOS**

7. Pastatų techninės priežiūrosdarbininko (pagal turimą kvalifikaciją) atliekamos funkcijos ir darbo taisyklės:

7.1. pastatų ir statinių einamojo remonto darbai administracijos pavedimu;

7.2. pastatų išorės ir vidaus konstrukcijų priežiūra ir smulkių defektų bei pažeidimų fiksavimas ir šalinimas, apie pastebėtus pažeidimus informuoja administraciją;

7.3. inžinerinių sistemų priežiūra ir smulkus remontas;

7.4. patalpų vidaus smulkus ir einamasis remontas;

7.5. nesudėtingų įrankių, prietaisų, dekoracijų, inventoriaus, ugdymo ar pagalbinių darbo priemonių gamyba;

7.6. prižiūri įstaigos teritorijoje esančius įrengimus, inventorių ir pagal galimybę atlieka jų remontą;

7.7. tvarko pastatui priskirtą teritoriją: surenka šiukšles, valo grindinio plytelių ir automobilių stovėjimo aikštelės paviršius, prižiūri želdynus ir gėles, žiemos metu nukasa sniegą nuo takų ir pastato stogo, kai jis kelia grėsmę pastatų naudojimui, šalina varveklius nuo pastato konstrukcijų;

7.8. darbui naudoja tik tvarkingus prietaisus, įrankius ir įrengimus, laiko juos tik tam skirtoje vietoje;

7.9. taupiai ir racionaliai naudoja medžiagas ir kitas darbo priemones;

7.10. laikosi saugaus darbo ir gaisrinės saugos reikalavimų, žino ir vykdo darbuotojų, kilus gaisrui, veiksmų planą;

7.11. įvykus nelaimingam atsitikimui, suteikia pirmąją pagalbą sau ir kitiems nukentėjusiems, apie įvykį praneša administracijai;

7.12. įvykus inžinerinių tinklų avarijai, pabando išjungti avarines komunikacijas, praneša apie įvykį administracijai arba statinių darbininkui ir gavęs jų nurodymą, iškviečia atitinkamas avarines tarnybas;

7.13. negalėdamas atvykti į darbą dėl ligos ar kitų priežasčių, privalo pranešti apie tai administracijai;

7.14. nepaveda savo pareigų kitam asmeniui be administracijos sutikimo;

7.15. atlieka kitus administracijos pavedimus susijusius su tiesioginėmis pareigomis, kurie neprieštarauja teisės aktams.

7.16. Valstybinės vėliavos iškėlimas atmintinomis ir kitomis dienomis prie pastato, esančio Basanavičiaus g. 9.

**IV SKYRIUS**

**ATSAKOMYBĖ**

8. Varėnos švietimo centro pastatų techninės priežiūrosdarbininkas atsako už savo pareigų vykdymą pagal galiojančių teisės aktų reikalavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

Data \_\_\_\_\_\_\_\_\_\_\_\_\_\_\_\_\_\_\_\_\_.